RO Jurnalul Oficial al Uniunii Europene C 109/4

Informații comunicate de statele membre privind ajutorul de stat acordat în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

(2008/C 109/04)

Ajutor nr.: XA 259/07

Stat membru: Republica Federală Germania

Regiunea: Freistaat Bayern

Denumirea sistemului de ajutoare sau denumirea întreprinderii care beneficiază de ajutorul individual: Richtlinie zur Durchführung des Beihilfeprogramms für die durch die klassische Geflügelpest — Aviäre Influenza — betroffenen landwirtschaftlichen Betriebe

Temeiul juridic: Richtlinie zur Durchführung des Beihilfeprogramms für die durch die klassische Geflügelpest — Aviäre Influenza — betroffenen landwirtschaftlichen Betriebe.

Den Richtlinien liegen die Verwaltungsvorschriften zu Art. 23 und 44 der Haushaltsordnung des Freistaats Bayern (BayHO) zugrunde. Die Zuwendungen werden ohne Rechtspflicht im Rahmen der verfügbaren Haushaltsmittel bewilligt

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 3,2 milioane EUR pentru perioada 2007-2009

Intensitatea maximă a ajutoarelor: Până la 50 %; maximum 50 000 EUR pe exploatație agricolă pe an calendaristic

Data punerii în aplicare: Acordat în caz de necesitate

Durata sistemului de ajutoare sau a ajutorului individual: Până la 31 decembrie 2009

Obiectivul ajutorului: Ajutoarele sunt destinate atenuării pagubelor suferite de exploatațiile de creștere a păsărilor amplasate în zone restricționate și de observație, precum și de către exploatațiile supuse monitorizării. Ajutoarele nu reprezintă o compensație, ci se acordă pentru daune care nu pot fi asigurate (de exemplu, pierderea sau restricționarea producției, daune materiale cauzate de contaminare) și care apar ca o consecință directă a instrucțiunilor date de către autorități.

Temeiul juridic: Articolul 10 alineatul (2) din Regulamentul (CE) nr. 1857/2006

Sectorul (sectoarele) în cauză: Exploatații agricole și forestiere

Denumirea și adresa autorității care acordă ajutorul: Alle dem Bayerischen Staatsministerium für Landwirtschaft und Forsten unterstellten Ämter für Landwirtschaft und Forsten in Bayern:

Bayerisches Staatsministerium für Landwirtschaft und Forsten

D-80539 München

Informații suplimentare pot fi obținute la:

Bayerisches Staatsministerium für Landwirtschaft und Forsten Referat B 1 Ludwigstr. 2 D-80539 München Tel. (49-89) 21 82 22 22

Adresa web: http://www.stmlf.bayern.de/agrarpolitik/programme/26373/riligefl.pdf

Alte informații: Nu se aplică

Ajutor nr.: XA 301/07

Stat membru: Irlanda

Regiunea: Întregul teritoriu al statului membru

Denumirea sistemului de ajutoare sau denumirea întreprinderii care beneficiază de ajutorul individual: Scheme of Payment to Private Veterinary Practitioners (PVP's) for testing of animals

Temeiul juridic: The Central Fund (Permanent Provision) Act, 1965

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cuantumurile totale ale ajutoarelor acordate în cadrul acestui sistem depind de nivelul de îmbolnăvire care, la rândul său, determină numărul de animale testate pozitiv declarate și numărul exploatațiilor supuse restricțiilor din cauza tuberculozei și brucelozei bovine. Având în vedere acest fapt, nu este posibil să se prevadă nivelul de cheltuieli pentru perioada 2007-2013. În consecință, cifrele din tabelul de mai jos, privind cheltuielile planificate, se fundamentează pe nivelurile de îmbolnăvire actuale și pe cheltuielile preconizate pentru 2007:

Intensitatea maximă a ajutoarelor: Această măsură de sprijin acoperă circa 20 % din costurile testelor

Data punerii în aplicare:

Durata sistemului de ajutoare sau a ajutorului individual: Implementarea sistemului de plată a medicilor veterinari privați pentru testarea animalelor (Scheme of Payment to Private Veterinary Practitioners (PVP's) for testing of animals) are caracter permanent, deoarece este legată direct de nivelul de incidență al tuberculozei și brucelozei bovine în Irlanda. Acest sistem va rămâne în vigoare până în momentul eradicării acestor două boli

Obiectivul ajutorului: Garantarea existenței unui program cuprinzător de testare prin care să se asigure testarea tuturor animalelor cel puțin odată pe an, în scopul eradicării totale a tuberculozei și brucelozei bovine.

Acest ajutor este acordat în conformitate cu articolul 10 alineatul (1) din Regulamentul (CE) nr. 1857/2006 — Ajutoare privind bolile animalelor și plantelor și infestările parazitare

Sectorul (sectoarele) în cauză: Bovine

Denumirea și adresa autorității care acordă ajutorul:

Department of Agriculture and Food Maynooth Business Park Maynooth Co. Kildare Ireland

Adresa web: http://www.agriculture.gov.ie/animal_health/ERAD/ERAD_comp_scheme07.doc

Ajutor nr.: XA 302/07

Stat membru: Irlanda

Regiunea: Întregul teritoriu al statului membru

Denumirea sistemului de ajutoare sau denumirea întreprinderii care beneficiază de ajutorul individual: Income Supplement Scheme (Bovine TB and Brucellosis)

Temeiul juridic: Diseases of Animals Act 1966

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Valorile totale ale ajutoarelor de plătit în cadrul acestui sistem depind de nivelul bolilor, în funcție de care se stabilește numărul de animale la care s-a identificat o reacție pozitivă și numărul exploatațiilor cărora li se aplică restricții determinate de cazurile de tuberculoză (TB) și de bruceloză bovină (BR). Din acest motiv, nivelul cheltuielilor pentru perioada 2007-2013 nu poate fi estimat. În consecință, cifrele indicate mai jos pentru cheltuielile prevăzute se bazează pe nivelurile actuale ale bolilor și pe cheltuielile prevăzute pentru 2007:

Intensitatea maximă a ajutoarelor: 100 %

Data punerii în aplicare:

Durata sistemului de ajutoare sau a ajutorului individual: Sistemul de suplimentare a veniturilor este aplicat cu caracter permanent, întrucât este legat direct de nivelul tuberculozei și al brucelozei în Irlanda. Sistemul se va aplica în continuare până la eradicarea acestor două boli

Obiectivul ajutorului: De a acorda o compensație agricultorilor pentru pierderile provocate de identificarea și eliminarea animalelor considerate cu reacție pozitivă la tuberculoză și bruceloză.

De a descuraja cazurile de nedeclarare a bolii.

Acest ajutor este acordat în conformitate cu articolul 10 alineatul (2) din Regulamentul (CE) nr. 1857/2006 — Ajutoare privind bolile animalelor și plantelor și infestările parazitare

Sectorul (sectoarele) în cauză: Bovine

Denumirea și adresa autorității care acordă ajutorul:

Department of Agriculture and Food Maynooth Business Park Maynooth Co. Kildare Ireland

Adresa web: http://www.agriculture.gov.ie/animal_health/ERAD/ERAD_comp_scheme07.doc

Ajutor nr.: XA 305/07

Stat membru: Spania

Regiunea: Región de Murcia

Denumirea sistemului de ajutoare sau a întreprinderii care beneficiază de ajutorul individual: Ayudas a entidades representativas del asociacionismo agrario de producción y comercialización de los productos agrarios

Temeiul juridic: Proyecto de Orden de la Consejería de Agricultura y Agua por la que se convocan y se aprueban las bases reguladoras de las ayudas a entidades representativas del asociacionismo agrario de producción y comercialización de los productos agrarios

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cheltuiala anuală prevăzută este de 650 000 EUR, ceea ce conduce la un buget de 3 900 000 EUR pentru o perioadă de șase ani (2008-2013)

Intensitatea maximă a ajutoarelor: 70 % cu o limită maximă de 220 000 EUR pe an și per beneficiar

Data punerii în aplicare: Ianuarie 2008

Durata sistemului de ajutoare sau a ajutorului individual: Până în decembrie 2013

Obiectivul ajutorului: Este vorba de măsuri prevăzute la articolul 15 din regulament în scopul de a se furniza asistență tehnică producătorilor primari. Prin respectivele măsuri se urmărește facilitarea accesului producătorilor la informațiile cu privire la noile tehnologii aplicate în domeniul producției agricole, și urmează să fie puse în aplicare de către federații, uniuni de cooperative agricole și asociații de organizații ale producătorilor agricoli care îndeplinesc condițiile din Recomandarea 2003/361/CE a Comisiei privind definirea microîntreprinderilor și a întreprinderilor mici și mijlocii.

Ajutoarele prevăzute a fi acordate nu vor putea depăși 220 000 EUR/an per beneficiar, astfel cum se prevede la articolul 4 din propunerea de ordin anexată, și vor putea consta în:

Ajutoare pentru realizarea de studii sectoriale, statistice și pentru crearea de baze de date, cheltuieli de tipărire, reproducere și legătorie, pe teme privind sectorul agricol din regiunea Murcia [încadrate la articolul 15 alineatul (2) litera (c) din regulament].

Sunt eligibile cheltuielile legate de colectarea de informații, trierea și prelucrarea datelor pentru studiul privind sectorul agricol, precum și costurile de achiziționare de programe informatice pentru crearea bazei de date, de tipărire, reproducere și legătorie. Se poate acorda o subvenție de până la 70 % din cheltuielile eligibile, până la o limită maximă de 60 000 EUR/an.

Servicii de consultanță care nu constituie o activitate continuă sau periodică și nu sunt legate de cheltuielile curente de funcționare ale asociației, precum serviciile obișnuite de consultanță fiscală, serviciile juridice periodice sau publicitatea, destinate entităților asociate și agricultorilor din regiunea Murcia care prezintă solicitări în acest sens [se încadrează la articolul 15 alineatul (2) litera (c) din regulament].

Ajutorul constă într-o subvenție de până la 70 % din cheltuielile eligibile, până la o limită maximă de 30 000 EUR/an.

Participarea la târguri (în calitate de expozant), asistență și vizite tehnice, în cazul cărora o condiție prealabilă este însoțirea solicitării de un program care să includă obiectivele urmărite. Cu privire la participarea la târguri, se vor lua în considerare cheltuielile de deplasare, subzistență și cazare ale personalului care se ocupă de stand, cheltuielile de închiriere a spațiului, cheltuielile de montare și închiriere a standului, costul publicațiilor, remunerația personalului pentru stand etc.; iar în cazul participării la târguri în calitate de vizitatori și al vizitelor — cheltuielile de deplasare și subzistență ale personalului utilizat, ale producătorilor care sunt membri ai entităților și ale agricultorilor din regiune care depun solicitări în acest sens. [se încadrează la articolul 15 alineatul (2) litera (d) din regulament]

Numărul maxim de vizitatori la târguri per entitate beneficiară este de 20 de persoane, cu un maxim de două persoane per entitate membră și trei pentru organizație, în ansamblu. Ajutorul constă într-o subvenție de până la 70 % din cheltuielile eligibile, până la o limită maximă de 130 000 EUR/an

Sectorul (sectoarele) în cauză: Producție agricolă, atât vegetală, cât și creșterea animalelor

Denumirea și adresa autorității care acordă ajutorul:

Consejería de Agricultura y Agua Dirección General de Industrias y Asociacionismo Agrario Plaza Juan XXIII, s/n E-30071 Murcia

Adresa web: http://www.carm.es/neweb2/servlet/integra.servlets.ControlPublico?IDCONTENIDO=5089&IDTIPO=100&RASTRO=c428$m

Alte informații: Este vorba de ajutoare care, deși sunt destinate organizațiilor agricole profesionale și altor entități reprezentative din sectorul agricol (deoarece se consideră că, astfel, se asigură, în măsura posibilului, accesul optim al producătorilor la acțiunile de formare și de transfer tehnologic), au drept destinatari finali totalitatea agricultorilor din regiunea Murcia

Ajutor nr.: XA 315/07

Stat membru: Republica Slovenia

Regiunea: Območje občine Ig

Denumirea sistemului de ajutoare sau denumirea întreprinderii care beneficiază de ajutorul individual: Ohranjanje in razvoj kmetijstva in podeželja v občini Ig za programsko obdobje 2007–2013

Temeiul juridic: Pravilnik o dodeljevanju pomoči za ohranjanje in razvoj kmetijstva in podeželja v občini Ig za programsko obdobje 2007–2013

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

2007: 36 304,46 EUR

2008: 37 500 EUR

2009: 39 000 EUR

2010: 40 000 EUR

2011: 42 000 EUR

2012: 43 000 EUR

2013: 43 000 EUR

Intensitatea maximă a ajutoarelor:

1. Investiții în exploatații agricole pentru producția primară:

— până la 50 % în zonele defavorizate și până la 40 % în alte zone.

2. Conservarea peisajelor și a clădirilor tradiționale:

— până la 100 % pentru investiții în elemente neproductive de patrimoniu, până la 75 % pentru investiții în elemente productive de patrimoniu în zonele defavorizate și până la 60 % în alte zone.

3. Plata primelor de asigurare:

— diferența dintre valoarea cofinanțării primelor de asigurare din bugetul național, în limita a 50 % din costurile eligibile pentru asigurarea culturilor și produselor, precum și pentru asigurarea șeptelului împotriva pierderilor cauzate de boli.

4. Ajutoare pentru comasarea terenurilor:

— până la 100 % din costurile eligibile.

5. Ajutoare destinate încurajării producției de produse agricole de calitate:

— până la 100 % din costurile eligibile.

6. Acordarea de asistență tehnică:

— până la 100 % din costurile eligibile.

7. Transferul clădirilor agricole în interes public:

— până la 100 % din costurile reale, cu condiția ca transferul să implice numai demontarea, îndepărtarea și reconstrucția clădirilor existente. În cazul în care transferul are drept rezultat faptul că fermierul beneficiază de instalații mai moderne, acesta trebuie să contribuie cu cel puțin 50 % din creșterea valorii instalațiilor în cauză după transfer, în zonele defavorizate, și cu cel puțin 60 % în alte zone. În cazul în care beneficiarul este un fermier tânăr, această contribuție este de cel puțin 55 %, respectiv 45 %. În cazul în care transferul are drept rezultat creșterea capacității de producție, fermierul trebuie să contribuie cu cel puțin 60 % din costurile legate de această creștere a capacității, respectiv cu cel puțin 50 % în zonele defavorizate. În cazul în care beneficiarul este un fermier tânăr, această contribuție este de cel puțin 55 %, respectiv 45 %

Data punerii în aplicare: Cu începere din octombrie 2007 (ajutoarele nu se acordă înainte de publicarea informațiilor sintetizate pe site-ul web al Comisiei Europene)

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Sprijinirea IMM-urilor

Normele includ măsuri constituind ajutoare de stat în conformitate cu Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3):

articolul 4: Investiții în exploatațiile agricole,

articolul 5:Conservarea peisajelor și a clădirilor tradiționale,

articolul 6: Transferul clădirilor agricole în interes public,

articolul 12: Ajutoare pentru plata primelor de asigurare,

articolul 13: Ajutoare pentru comasarea terenurilor,

articolul 14: Ajutoare destinate încurajării producției de produse agricole de calitate,

articolul 15: Acordarea de asistență tehnică în sectorul agricol

Sectorul (sectoarele) în cauză: Agricultură

Denumirea și adresa autorității care acordă ajutorul:

Občina Ig Govekarjeva cesta 6 SLO-1292 Ig

Adresa web: http://www.uradni-list.si/1/ulonline.jsp?urlid=200789&dhid=91694

Alte informații: Măsura privind plata primelor de asigurare a culturilor și produselor acoperă următoarele fenomene meteorologice nefavorabile care pot fi asimilate dezastrelor naturale: înghețul de primăvară, grindina, trăsnetul, incendiile provocate de trăsnet, furtunile și inundațiile.

Normele autorității locale respectă cerințele Regulamentului (CE) nr. 1857/2006 în ceea ce privește măsurile care urmează să fie adoptate de autoritatea locală, precum și dispozițiile generale aplicabile (etape premergătoare acordării ajutoarelor, cumulul ajutoarelor, transparența și monitorizarea acestora)

Janez CIMPERMAN

Primar